Premierul a făcut o nouă gafă la o reuniune de nivel înalt. Viorica Dăncilă, prezentă la Belgrad la întâlnirea cvadrilaterală România - Bulgaria - Serbia - Grecia, i-a greşit numele premierului bulgar.

Şeful Executivului l-a numit Boris Borisov pe omologul său de la Sofia, în loc de Boiko Borisov.

„Am vorbit cu domnul prim-ministru Boris Borisov despre o reuniune a celor două guverne, un G2G între România și Bulgaria”, a spus Viorica Dăncilă.

Nu este însă prima astfel de greşeală a Vioricăi Dăncilă. În luna iunie, în plină conferinţă de presă, i-a uitat numele premierului estonian, aflat lângă ea, şi a avut nevoie de ajutorul consilierilor.

Tot astă vară, a încurcat capitala statului în care se afla, Muntenegru, cu cea a provinciei Kosovo - a spus Priştina în loc de Podgorica.